
Koje su vrste obraćanja Allahovom Poslaniku, ﷺ, u Kur’anu?


* 
* 
* 
* 
* 
* 
* 

 
Koje su vrste obraćanja Allahovom Poslaniku a.s u Kur’anu?

Vrste obraćanja (oslovljavanja) Allahovom Poslaniku, ﷺs, u Kur’anu dijele se na tri vrste:  

1. Obraćanje za koje postoji jasan dokaz da se odnosi specijalno na njega i da ***[propis](https://pitajucene.com/search/Propis/questions/ "Pretraži pitanja o propisima")***, samim tim, važi samo za njega, kao što Allah, dž. š., kaže:  “Zar grudi tvoje nismo prostranim učinili…”  (El-Inširah, 1)  

2. Obraćanje za koje postoji dokaz da je općenito i da se odnosi i na njega i na cijeli ummet, kao što Allah, dž. š., kaže: “O, Vjerovjesniče, kada budete htjeli žene da pustite, vi ih u vrijeme kada su čiste pustite…”  (Et-Talak, 1)  

3. Obraćanje za koje ne postoji dokaz da je općenito niti da je specijalno (posebno). U tom slučaju poruka tekstom (formulacijski) odnosit će se specijalno na Poslanika, ﷺ, a propis će se odnositi i na njega i na cijeli ummet, kao što Allah, dž. š., kaže: “Hvali ime Gospodara svoga Svevišnjeg…” (El-A‘la, 1)


Iz fetvi i predavanja šejha Muhammeda b. Saliha el-Usejmina


